|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **KOMISIJA/POVJERENSTVO**  **ZA UPRAVU I FINANCIJE/FINANSIJE** | **СКУПШТИНА**  **КОМИСИЈА ЗА УПРАВУ У ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Broj: 01.8-13-535/25

Brčko, 8.4.2025. godine

Na temelju članaka 40 i 54 Poslovnika o radu Skupštine Brčko distrikta BiH (Službeni glasnik Brčko distrikta BiH, brojevi: 54/18, 17/20 i 24/20 – pročišćeni tekst), a sukladno članku 9 stavku 3 Upute o provedbi Zakona o slobodi vjere i pravnom položaju crkava i vjerskih zajednica (Službeni glasnik BiH, broj 28/19), Povjerenstvo za upravu i financije Skupštine Brčko distrikta BiH na 8. sjednici održanoj 8. 4. 2025. godine, donosi:

ODLUKU

o načinu raspodjele sredstava kapitalnih donacija neprofitnim organizacijama

Skupštine Brčko distrikta BiH

**Članak 1**

**(Predmet)**

Ovom Odlukom utvrđuju se namjena, svrha, nadležnost za dodjelu, program utroška, kriteriji za dodjelu, način raspodjele, iznosi donacija, izvještavanje, nadležnost za kontrolu izvješća, evidencija, formulari i realizacija kapitalnih donacija neprofitnim organizacijama (u daljnjem tekstu: kapitalne donacije) Skupštine Brčko distrikta BiH.

**Članak 2**

**(Namjena i svrha)**

Sredstva kapitalnih donacija iz članka 1 ove Odluke namijenjena su za realizaciju aktivnosti koje provode crkve i vjerske zajednice na izgradnji, rekonstrukciji i sanaciji objekata vjerskih zajednica u svrhu obnove, očuvanja te izgradnje hramova, bogomolja, džamija i drugih objekata vjerskih zajednica, kao i izgradnje i održavanje grobalja i mezarja.

**Članak 3**

**(Nadležnost za dodjelu sredstava)**

Povjerenstvo za upravu i financije Skupštine Brčko distrikta BiH (u daljnjem tekstu: Povjerenstvo) dodjeljuje sredstva kapitalnih donacija, sukladno programu utroška sredstava iz članka 6 ove Odluke.

**Članak 4**

**(Kriteriji koje moraju ispunjavati crkve i vjerske zajednice)**

Da bi mogli koristiti sredstva kapitalnih donacija, crkve i vjerske zajednice moraju ispunjavati sljedeće kriterije:

1. da su registrirane sukladno relevantnim zakonskim propisima
2. da su u propisanom roku dostavile izvješće o utrošku sredstava koja im je prethodno dodijelila Skupština Brčko distrikta BiH i da su dodijeljena sredstva utrošile sukladno namjeni za koju su im sredstva dodijeljena
3. da posjeduju transakcijski račun u poslovnoj banci
4. da imaju pravo vlasništva ili građenja na zemljištu ili objektima na kojima se izvode radovi.

Članak 5

(Podnošenje zahtjeva)

1. Crkve i vjerske zajednice podnose zahtjev na propisanom formularu koji je u prilogu ove Odluke (Formular 1) za dodjelu sredstava kapitalnih donacija s obrazloženjem i elementima plana raspodjele sredstava uz koji će priložiti:
2. presliku aktualnog izvatka iz sudskog registra, ne starijeg od 30 dana ili presliku rješenja s izmjenama i dopunama o upisu u registar za upis crkava i vjerskih zajednica i njihovih saveza izdana od Ministarstva pravde Bosne i Hercegovine
3. presliku kartona deponiranih potpisa kod poslovne banke
4. presliku izvatka iz registara nadležnih institucija kojima se dokazuje pravo vlasništva ili građenja na zemlji na kojoj će se graditi ili objektima koji će se obnavljati.

**Članak 6 (Način raspodjele sredstava)**

1. Raspodjela sredstava kapitalnih donacija utvrđuje se programom utroška koji donosi Povjerenstvo.
2. Povjerenstvo će donijeti program utroška sredstava donacija nakon usvajanja proračuna Brčko distrikta BiH za tekuću godinu.
3. Obvezni elementi programa utroška sredstava propisani su zakonom o izvršenju proračuna Brčko distrikta BiH.
4. Sredstva kapitalnih donacija ne mogu se dodjeljivati prije usvajanja programa utroška sredstava.
5. Povjerenstvo razmatra zahtjeve i iznosi mišljenje o ispunjenosti uvjeta za dodjelu kapitalnih donacija propisanih ovom Odlukom.
6. Povjerenstvo raspodjeljuje sredstva odlukom, čijem donošenju prethodi obavljanje konzultacija sa skupštinskim Povjerenstvom za obrazovanje, šport, kulturu i suradnju s vjerskim zajednicama i Direkcijom za financije Brčko distrikta BiH te Pravobraniteljstvom Brčko distrikta BiH sukladno Zakonu o Pravobraniteljstvu Brčko distrikta BiH.

**Članak 7**

**(Ugovor o korištenju dodijeljenih sredstava)**

1. Skupština Brčko distrikta BiH zaključit će ugovor s crkvom ili vjerskom zajednicom (u daljnjem tekstu: korisnik sredstava) kojim će se regulirati međusobna prava i obveze.
2. U slučaju da se sredstva donacija dodjeljuju za radove i usluge u svezi s izvođenjem radova koje Skupština Brčko distrikta BiH financira s više od 50 % od ukupne vrijednosti, korisnik sredstava donacija je u obvezi, osigurati konkurenciju i transparentnost procedure nabave.

**Članak 8**

**(Izvještavanje)**

1. Korisnici sredstava dužni su Povjerenstvu dostaviti izvješće o namjenskom utrošku sredstava u roku propisanom zakonom o izvršenju proračuna Brčko distrikta BiH.
2. Izvješće o utrošku sredstava sastoji se od tekstualnog i financijskog dijela.
3. Tekstualni dio izvješća o utrošku sredstava podnosi se na propisanom formularu koji je u prilogu ove Odluke (formular br. 2).
4. Financijski dio izvješća o utrošku sredstava sastoji se od preslika originalnih faktura i fiskalnih računa s pratećim otpremnicama i drugih propisanih računovodstvenih isprava na temelju kojih su plaćanja vršena, kao i preslika izvatka iz banke na kojima su vidljive promjene stanja po osnovi priloženih računa i drugih propisanih računovodstvenih isprava, virmana ili blagajničkih isplata kao dokaza da su plaćanja izvršena.
5. Korisnik sredstava je dužan čuvati originalnu financijsku dokumentaciju te da je u slučaju potrebe učini dostupnom za razmatranje i kontrolu od Povjerenstva ili bilo koje druge osobe koju ovlasti Povjerenstvo ili bilo kojeg drugog zakonom ovlaštenog tijela.
6. Ukoliko korisnik sredstava ne utroši sredstva u roku i za namjene za koje su mu dodijeljena Povjerenstvo će zatražiti povrat cjelokupnog iznosa dodijeljenih sredstava na jedinstveni račun Trezora Brčko distrikta Bosne i Hercegovine.
7. Ukoliko korisnik sredstava ne izvrši povrat sredstava u roku od 30 dana od dana prijama pismenog zahtjeva ili u slučaju prijama potvrde poštanskog operatera o nemogućnosti uručenja zahtjeva iz stavka 6 ovog članka Povjerenstvo pokreće postupak pred nadležnim sudom protiv korisnika sredstava koji nisu utrošili sredstva u roku i za namjene za koje su im dodijeljena sredstva.
8. Ukoliko korisnik sredstava ne dostavi izvješće o utrošku sredstava u roku iz stavka 1 ovog članka Povjerenstvo, u roku od 30 dana od dana isteka roka iz stavka 1 ovoga članka pokreće postupak pred nadležnim sudom protiv korisnika sredstava koji nije dostavio izvješće.
9. Korisnici sredstava mogu, uz opravdan razlog, odstupiti od planirane namjene utroška sredstava u maksimalnom postotku od 10 %, s tim da ukupno dobiveni iznos donacije mora biti utrošen namjenski.

**Članak 9**

**(Nadležnost za kontrolu izvješća o utrošku sredstava)**

1. Kontrola izvješća o utrošku sredstava donacija je u nadležnosti Povjerenstva.
2. Povjerenstvo vrši provjeru je li za prethodno dodijeljena sredstva podneseno izvješće o utrošku sredstava u propisanom roku i jesu li sredstva utrošena u roku i sukladno traženoj namjeni.
3. Za izvješća koja nisu potpuna Povjerenstvo može pisanim putom, tražiti dopunu izvješća u okviru roka propisanog člankom 8 ove Odluke. Dopuna izvješća dostavlja se putom pisarnice Skupštine Brčko distrikta BiH.
4. Povjerenstvo će vršiti kontrolu izvješća o utrošku sredstava na temelju dostavljene dokumentacije, a po potrebi, u svrhu odlučivanja o opravdanosti utrošenih sredstava može tražiti dodatnu dokumentaciju te vršiti kontrolu na terenu.
5. O izvršenoj kontroli izvješća o utrošku sredstava Povjerenstvo će iznijeti mišljenje.

**Članak 10**

**(Evidencije)**

1. Sektor za administrativno-financijske poslove Stručne službe Skupštine vodi evidencije korisnika donacija.
2. Evidencija iz stavka 1 ovog članka sastoji se od najmanje sljedećih podataka:
3. naziv korisnika donacije
4. broj i nadnevak odluke kojom su sredstva dodijeljena
5. iznos donacije
6. namjena korištenja donacije
7. podatak o izvješću o utrošku sredstava.
8. Izuzev evidencije iz stavka 2 ovog članka, podatci o dodijeljenim sredstvima kapitalnih donacija se objavljuju i na internetskoj stranici Skupštine Brčko distrikta BiH u rubrici “Registar donacija”.
9. Registar donacija iz stavka 3 ovoga članka sadrži:
10. naziv korisnika donacije
11. iznos donacije
12. namjena korištenja donacije
13. podatak o izvješću o trošku sredstava
14. godinu u kojoj su sredstva dodijeljena.

**Članak 11**

**(Formulari)**

Formulari iz članaka 5 i 8 ove Odluke su sastavni dio ove Odluke i čine ga:

1. ANEKS I. – Formular broj 1 – Zahtjev za dodjelu donacije
2. ANEKS II. – Formular broj 2 - Tekstualni dio Izvješća o utrošku sredstava.

Članak 12

(Realizacija odluka)

1. Za realizaciju odluka Povjerenstva zadužuju se Stručna služba Skupštine i Direkcija za financije.
2. Stručna služba Skupštine, Sektor za administrativno-financijske poslove će voditi evidenciju o utrošku i raspoloživosti sredstava kapitalnih donacija, o čemu će izvještavati Povjerenstvo.

**Članak 13**

**(Prijelazne odredbe)**

Stupanjem na snagu ove Odluke prestaje važiti Odluka o načinu raspodjele sredstava Skupštine Brčko distrikta BiH predviđenih za donacije vjerskim zajednicama, broj: 01.8-02-5711/23 od 11. 3. 2023. godine.

**Članak 14**

**(Stupanje na snagu)**

Ova Odluka stupa na snagu danom donošenja i objavit će se u Službenom glasniku Brčko distrikta BiH.

**P R E D S J E D A T LJ**

**POVJERENSTVA ZA UPRAVU I FINANCIJE**

**S e a d S o f t i ć**

**Aneks I. - Formular broj 1**

**Zahtjev za dodjelu kapitalnih donacija**

|  |  |  |
| --- | --- | --- |
| **Kome se podnosi zahtjev** | **Povjerenstvu za upravu i financije** | |
| Naziv crkve / vjerske zajednice koja podnosi zahtjev |  | |
| Ime i prezime ovlaštene osobe |  | |
| Adresa |  | |
| Kontakt telefon / Adresa elektroničke pošte |  | |
| Jedinstveni identifikacijski broj |  | |
| Detaljan opis aktivnosti za koju se traži kapitalna donacija | | |
| Značaj aktivnosti za koje se traži donacija |  | |
| Nadnevak realizacije aktivnosti (dan, mjesec, godina) |  | |
| Mjesto realizacije aktivnosti |  | |
| Ukupan iznos potrebnih sredstava |  | |
| Rok u kojem će se utrošiti sredstva donacija **(najdulje do roka za podnošenje izvješća)** |  | |
| **Specifikacija troškova:**  Potrebno je navesti specifikaciju roba, usluga, radova ili drugih troškova koji će nastati prilikom realizacije aktivnosti | Naziv troška | Iznos sredstava koji će se utrošiti |
|  |  |
| Popis priložene dokumentacije kojom se dokazuje ispunjenost kriterija definiranih odlukom |  | |
|  | |
|  | |

Nadnevak: \_\_\_\_\_\_\_\_\_\_\_\_\_\_\_\_ Potpis ovlaštene osobe

**M. P.** \_\_\_\_\_\_\_\_\_\_\_\_\_\_\_\_\_\_\_

**Aneks II. – Formular broj 2**

Tekstualni dio Izvješća o utrošku sredstava kapitalnih donacija

|  |  |  |
| --- | --- | --- |
| **Kome se podnosi izvješće** | **Povjerenstvu za upravu i financije** | |
| **Naziv crkve / vjerske zajednice** |  | |
| **Podnositelj izvješća / Ovlaštena osoba** |  | |
| Adresa |  | |
| Kontakt telefon |  | |
| e-mail adresa |  | |
| **Ukupan iznos dodijeljenih sredstava** |  | |
| **Ukupan iznos utrošenih sredstava** |  | |
| **Specifikacija troškova** | **Naziv troška** | **Iznos utrošenih sredstava** |
|  |  |
|  |  |
|  |  |
|  |  |
| **Obrazloženje razloga za odstupanje od planirane namjene utroška sredstava i druga obrazloženja** |  | |
| **Popis priložene dokumentacije** |  |  |
|  |  |
|  |  |
|  |  |

Nadnevak: \_\_\_\_\_\_\_\_\_\_\_\_\_\_\_\_ Potpis ovlaštene osobe

**M. P.** \_\_\_\_\_\_\_\_\_\_\_\_\_\_\_\_\_\_\_